|  |
| --- |
| Mødedato: 31. oktober 2023  Mødested: Zoom  Mødeemne: Uddannelsesforum Arts  Deltagere:  Medlemmer: Niels Overgaard Lehmann, Lars Kiel Berthelsen, Liselotte Malmgart, Anna Karlskov Skyggebjerg, Kirstine Helboe Johansen, Peter Bugge, Ethan Weed, Jeanette Magne, Tina Bering Keiding, Jesper Qvistgaard, Caroline Würtz Gammelmark, Jeanette Kusk  Øvrige deltagere: Aleksander Jensen, Stine Bloch Ravn, Kristine Ørnsholt, Louise Weinreich Jakobsen, Terkel Rørkær Sigh, Rasmus Rosenkrands Holleufer, Kathrine Weinreich (referent)  Afbud: Zenia Børsen, Nina Thiele Zeiss  Gæster: Hanne Kargaard Thomsen, Mette Qvist Jensen |

1. Godkendelse af dagsorden

Dagsorden blev godkendt.

1. Godkendelse af referat

Referatet blev godkendt.

1. Opfølgning på studiestartsprøven

På baggrund af den talmæssige opgørelse af studestartsprøven blev UFA bedt om at forholde sig til, hvorvidt der skal foretages justeringer af studiestartsprøven mhp. næste år. Hanne Kargaard Thomsen og Mette Qvist fra UVAEKA gav en kort opsummering af studiestartsprøven og det bilagsmateriale, som er vedhæftet til punktet.

Tallene viste, at der på BA-niveau er en smule flere som bliver meldt ud grundet studiestartsprøven. På KA-niveau er det sværere at se over tid, fordi der har været ændringer i survey-form.

UFA’s medlemmer drøftede tallene, og hvorvidt disse giver anledning til justeringer. Konklusionerne på drøftelserne blev, at studiestartsprøverne fungerer i det nuværende format, og der ønskes derfor ikke justeringer. Dette er på baggrund af de passende ressourcer, som bruges på afholdelsen af prøverne på nuværende tidspunkt, og muligheden at opfange de studerende, som har takket ja til optagelse, men som aldrig er dukket op.

Prodekanen opsamlede, at den nuværende version af studiestartsprøverne fastholdes dette format igen til næste år. Hanne Kargaard Thomsen og Mette Qvist Jensen bekræftede dette.

1. Udkast til uddannelsesrapport

Prodekanen efterspurgte UFA’s kommentarer til dispositionen til uddannelsesrapporten mhp. at kvalificere rapporten, inden den færdiggøres og sendes til godkendelse i fakultetsledelsen. Prodekanen efterspurgte især input til de fire underafsnit.

Drøftelser gav input til alle fire delpolitikker og indsatser på de enkelte områder fra fagmiljøerne på fakultetet. Fremhævet blev Arts’ fokus på AI og digitalisering i undervisning, peer-feedback, fysiske og digitale læringsmiljøer, overgange i studietiden, den genansatte trivelseskoordinator, studiegruppefacilitering samt et tidligt fokus på kompetencebevidsthed på bacheloruddannelserne.

Prodekanen takkede for udvalgets mange gode inputs til dispositionen og opsamlede, at drøftelsen samtidig gav anledning til, at få disposition til uddannelsesrapporten endnu tidligere på dagsorden i 2024, så UFA samtidig får muligheden for at kommentere på et udkast.

1. Handleplan 2024

Som en del af uddannelsesrapporten udarbejdedes en handleplan for 2024. Prodekanen efterspurgte UFA’s kommentarer til de forslåede punkter, og hvorvidt de er fornuftige og understøtter fakultetets udviklingsarbejde på uddannelsesrådet og samtidig understøtter de udviklingsprojekter, der indgår i AU-strategi og-rammekontrakt. Prodekanen efterspurgte tilføjelser og kommentarer til det vedhæftede udkast.

Blandt UFA's medlemmer blev især følgende fremhævet som potentielle tilføjelser til handleplanen: initiativer, der har til hensigt at hæve de studerendes faglige niveau og dermed også beståelsesprocenter, sprogområdet, brug af cases i undervisningen og andre erhvervsrettede aktiviteter i undervisningen, brug af Arts Karriere samt en potentiel workshop i fællesskab med CED om kompetenceafklaring

1. Diversitet I curriculum – Status og næste træk

Prodekanen efterspurgte på baggrund af afrapporteringen fra studienævnsforpersoner vedr. de drøftelser, som indmeldingerne har givet anledning til efter behandlingen i UN’erne, UFA's anbefalinger mhp., hvad der ville være det rigtige at gøre som næste træk.

Studienævnsforpersonerne gav alle tre et billede af, at drøftelserne i UN'erne såvel som SN'erne har været gode og præsenteret en lang række nye initiativer på området. Prodekanen forslog i denne forlængelse at udarbejde et inspirationsmateriale i fællesskab diversitets- og ligestillingsudvalget, som kunne bidrage til fagmiljøernes arbejde med pensumplanlægning. UFA tilslutter sig denne løsning

1. Evaluering af studiestart – herunder anvendelse af hytteture

Prodekanen efterspurgt først en kort status over afviklingen af årets studiestart og særdeleshed en status på afviklingen af årets hytteture. Han gav en kort baggrund for dialogen sponsorater i studiestarten, som har givet anledning til at arbejde videre med studiestarten og hytteturene på fakultetet.

Studieleder Lars Kiels Berthelsen forslog muligheden at betragte studiestaren som mere en blot den første uge eller først måned men i stedet som hele første studieår. På denne måde vil det være muligt at placere arrangement som f.eks. hytteture senere på første studieår.

Studenterrepræsentanterne gav udtryk for, at hytteturene er meget afgørende for de studerendes sociale og faglige integration, og at hytteturene især er noget, som de studerende ser meget frem til.

Prodekanen orienterede afslutningsvist, at der er igangsat et større arbejde for at afdække studiestarten og hytteturene på Arts.

1. Format for UFA-møderne

Prodekanen fortalte, at der er blevet udtrykt et ønske om at vende tilbage til fysiske møder. UFA blev bedt om at forholde sig til, hvorvidt formatet for møderne skal ændres for fremtiden

Studienævnsforperson Kirstine Helboe Pedersen fremhævede UFA’s heldagseminarer som værende aldeles givende, og hvor der er plads til dialog mellem prodekanen og udvalgets medlemmer og samtidig indbyrdes mellem medlemmerne. Hun ser derfor store fordele ved det fysiske format. Flere medlemmer tilsluttede sig dette.

Studenterrepræsentanterne gav i den forlængelse udtryk for, at det kan kan være intimiderende at træde i udvalget som studerende i en kreds som er meget veletableret, især når møderne afholdes online. Det fysiske format vil potentielt kunne afhjælpe dette

Der bliver forslået et blandet format, hvor udvalget mødes måske 1-2 gange pr. semester og mellem disse afholdes korte digitale mest orienterende møder. Udvalget tilsluttede sig denne løsning

1. Længde på specialernes resumeer

Prodekanen orienterede at i forbindelse med harmonisering af censornormer, har censorformandsskabet pointeret specialeresumeerne som værende vidt forskelligt. Prodekankredsen har drøftet situationen, og på flere søsterfakulteter findes der allerede en regel om, at resumeerne ikke må være længere end 1-2 sider. En forudsætning for en afslutning af censorforhandlingerne er, at der harmoniseret på dette område. Derfor arbejdes der videre på dette på Arts.

1. Undervisning- og eksamensperioder

I forbindelse med afslutningen af Implement-projektet er der fastlæggelse af undervisning- og eksamensperioder lagt ind i det løbende årshjul. Prodekanen orienterede at tidligere aftale periodes forlænges i fremtiden med brædder, og UFA godkendte den nye procedure.

1. Procesplan for udarbejdelse af undervisningsmiljøvurderingshandleplaner på Arts

Der var ikke kommentarer til punktet

1. SN’s interessessfære

Der var ikke kommentarer til punktet

1. Nyt fra uddannelsesudvalget

Prodekanen havde tre orienteringer fra uddannelsesudvalget. 1) Der har været et stort fokus på kommunikation ift. studieundersøgelsen, og prodekanen har forsøgt at få afdelingslederne til at advokere for flere besvarelser blandt de studerende. 2) I forbindelse med Kristine Kilså projekt om diversitet i regi af Uddannelsesudvalget har prodekanerne modtaget et statistisk træk over studenterpopulationen. Dette skal drøftes i januar i kredsen. 3) Uddannelsesudvalget har igangsat et arbejde for at undersøge mulighederne for at skabe fælles økonomiske modeller for, hvordan vi laver samarbejde på tværs af institutter og fakulteter.

1. Nyt fra institutionsakkrediteringsprocessen

Prodekanen orienterede kort om processen for besøget fra akkrediteringsinstitutionen.

1. Eventuelt

Der var ikke kommentarer til punktet.